标题：武昭宣盛世
盛世简介
公元前2世纪到公元前1世纪 ，代表中国主权的政权为“汉”。公元前141年3月9日至公元前48年1月10日，  “汉”政权的三个国家元首刘彻，刘弗陵，刘病已在任时，大汉经济最繁荣，政治最稳固，文化最昌盛，科技最发达，疆域最辽阔，综合国力世界第一，史称“武昭宣盛世。”本盛世继承了“文景之治”，后者比前者展示了强大的多的综合国力。从公元前141年3月9日刘彻即位到公元前48年1月10日刘病已去世，西汉的盛世长达90多年。
史学上很多人认为：这段历史的主要贡献人是汉武帝刘彻，刘弗陵，刘病已和霍光君臣。
大事年表
公元前138年
8月，闽越围东海国，东海国告急。汉天子遣中大夫庄助持节发会稽郡兵，浮海救之。未至，闽越走，兵  汉武帝还。 
公元前135年
2月，闽越国攻南越国。汉天子遣大行王恢将兵出豫章郡、大司农韩安国出会稽郡击之，未到，闽越人杀其王邹郢降，汉兵还。
12月，汉天子以卫尉李广为骁骑将军屯云中郡，中尉程不识为车骑将军屯雁门郡。 
公元前134年
7月，汉卫尉李广、中尉程不识军罢，归长安。 
公元前133年
7月，汉天子以御史大夫韩安国为护军将军，卫尉李广为骁骑将军，太仆公孙贺为轻车将军，大行王恢为将屯将军，太中大夫李息为材官将军，将三十万众屯马邑谷，诱致单于，欲袭击之。单于自将十万骑入塞，觉之，走出。 
公元前129年
2月， 匈奴入上谷郡，杀略吏民。汉天子以太中大夫卫青为车骑将军出上谷郡，太中大夫公孙敖为骑将军出代郡，太仆公孙贺为轻车将军出云中郡，卫尉李广为骁骑将军出雁门郡，各万骑，咸击匈奴。太中大夫卫青至龙城，斩首七百级。卫尉李广、太中大夫公孙敖失师而还，太仆公孙贺无所得。
11月，匈奴盗边，汉天子遣卫尉韩安国屯渔阳郡。　　
公元前128年
8月，匈奴二万骑入辽西郡，杀辽西郡太守，掠二千余人。入上谷郡、渔阳郡、败渔阳郡太守军千余人，杀略二千余人，围卫尉韩安国。卫尉韩安国与之战，不胜。会燕救至，匈奴略千余人而去。匈奴入雁门郡，杀掠千余人。
9月，汉天子遣车骑将军卫青将三万骑出雁门郡、将军李息出代郡，斩首虏二千级。
10月，汉天子使卫尉韩安国东徙屯右北平郡。 
公元前127年
2月，匈奴入上谷郡、渔阳郡，杀略吏民千余人。汉天子遣将军李息出代郡，令车骑将军卫青出云中郡击匈奴，斩首虏五千四百级，收河南地。 
公元前126年
5月，匈奴入代郡，杀代郡太守恭友，略千余人。
8月，匈奴入雁门郡，杀略千余人。 
公元前125年
5月，匈奴入代郡、定襄郡、上郡各三万骑，杀略数千人。匈奴右贤王又入河南地，侵扰朔方郡，杀略人  刘弗陵民甚众。 
公元前124年
2月，汉天子令车骑将军长平侯卫青将三万余骑出高阙，卫尉平陵侯苏建为游击将军、左内史李沮为强弩将军、太仆公孙贺为骑将军、代相李蔡为轻车将军各万骑，皆领属车骑将军，俱出朔方郡；大行李息，岸头侯张次公为将军各万余骑，出右北平郡：咸击匈奴。汉军凡斩首虏四千级，获右贤王众男女万五千人，匈奴王十余人。
8月，匈奴万骑入代郡，杀代郡都尉朱英，略千余人。
公元前123年
3月，汉天子遣汉大将军长平侯卫青将中将军合骑侯公孙敖，太仆左将军南峁侯公孙贺，前将军翕侯赵信，卫尉右将军平陵侯苏建，郎中令后将军李广，右内史李沮为强弩将军六将军兵十余万骑出定襄郡，击匈奴，斩首三千余级。还，休士马于定襄郡、云中郡、雁门郡。
5月，汉天子遣汉大将军长平侯卫青复将中将军合骑侯公孙敖，太仆左将军南峁侯公孙贺，前将军翕侯赵信，卫尉右将军平陵侯苏建，郎中令后将军李广，右内史李沮为强弩将军六将军出定襄郡、云中郡、雁门郡，击匈奴，大克获，斩首虏万六千级。前将军翕侯赵信军败，降匈奴。卫尉右将军平陵侯苏建军没，独身脱还。 
公元前122年
6月，匈奴万余骑入上谷郡，杀数百人。 
公元前121年
4月，汉天子遣骠骑将军冠军侯霍去病将万骑出陇西郡，击匈奴，斩首万八千余级，杀匈奴折兰王、卢胡王。
5月，汉天子遣骠骑将军冠军侯霍去病、合骑侯公孙敖出陇西郡、北地郡二千余里，击匈奴，斩首虏三万二百级，斩匈奴速濮王，获稽且王等五王。合骑侯公孙敖后期。匈奴入雁门郡、代郡，杀略数百人。汉天子复遣卫尉博望侯张骞，郎中令李广皆出右北平郡，击匈奴。郎中令李广将四千骑先至，杀匈奴三千余人，亡其军二千人。卫尉博望侯张骞将万骑至，匈奴引兵去。
8月，匈奴混邪王杀休屠王，并将其众合四万余人来降。汉天子遣骠骑将军冠军侯霍去病迎之，斩其欲亡者八千人。
12月，汉天子减陇西郡、北地郡、上郡戍卒半。 
公元前120年
8月，匈奴入右北平郡、定襄郡各数万骑，杀略千余人。
公元前119年
5月，汉天子遣大将军长平侯卫青将郎中令前将军李广，太仆左将军南峁侯公孙贺，主爵都尉右将军赵食其，后将军平阳侯曹襄四将军出定襄郡，汉天子复遣骠骑将军冠军侯霍去病出代郡，各将五万骑，步兵数十万，咸击匈奴。大将军长平侯卫青至幕北围单于，斩首万九千级，至赵信城乃还。骠骑将军冠军侯霍去病与左贤王战，斩首虏七万五百级，获匈奴屯头王、韩王等三王，封狼居胥山，禅姑衍，临瀚海乃还。郎中令前将军李广，主爵都尉右将军赵食其皆后期。 
公元前112年
3月，汉天子遣韩千秋、缪乐将二千人伐南越。
4月，南越王丞相吕嘉反，杀汉使者及南越王及王太后，遂以兵击韩千秋等，灭之。
5月，匈奴入五原郡，杀太守。汉天子遣兵击之，破之。
8月，汉天子遣卫尉符离侯路博德为伏波将军出桂阳郡、下汇水，主爵都尉杨仆为楼船将军出豫章郡、下横浦，皆将罪人、江淮以南楼船十万人，击南越。
10月，西羌众十万人反，与匈奴通使，攻故安、围狍旱。
11月，汉天子发陇西郡、天水郡、安定郡骑士及中尉，河南郡、河内郡卒十万人，遣将军李息，郎中令徐自为征西羌，平之。 
公元前111年
1月，南越国破。汉天子遣中郎将郭昌征西南夷，平之。
8月，东越王邹余善反，攻杀汉将吏。汉天子遣主爵都尉将梁侯杨仆为楼船将军出豫章郡，龙额侯韩说为横海将军、中尉王温舒出会稽郡，咸击东越国。汉天子遣太仆公孙贺为浮沮将军将万五千骑出九原，赵破奴为匈河将军将万余骑出令居，皆二千余里，击匈奴，不见虏而还。 
公元前110年
1月，东越国杀其王邹余善降汉。 
公元前109年
5月，朝鲜王卫右渠攻杀辽东郡都尉，汉天子乃募天下死罪击朝鲜。
8月，汉天子遣主爵都尉将梁侯杨仆为楼船将军将楼船士五万余，自齐地浮海，左将军荀彘自辽东郡将应募罪人，咸击朝鲜。汉天子遣将军郭昌、中郎将卫广发巴郡、蜀郡兵平西南夷未服者，斩首数万。 
公元前108年
7月，朝鲜斩其王卫右渠降汉。
8月，武都郡氐人反，汉天子遣汉兵击定之，令分徙酒泉郡。
9月，汉天子遣赵破奴率轻骑七百人破楼兰、车师。 
公元前107年
8月，匈奴寇边，汉天子遣郭昌为拔胡将军屯朔方郡。 
公元前105年
4月，益州郡昆明夷反，汉天子赦京师亡命令从军，遣郭昌为拔胡将军将兵击之。 
公元前104年
9月，汉天子拜李广利为贰师将军，发属国六千骑及郡国恶少年数万人，以往伐大宛。 
公元前103年
7月，李广利兵败，引兵留敦煌郡。
8月，汉天子遣浞野侯赵破奴为浚稽将军将二万骑出朔方郡击匈奴，斩首虏数千人，后匈奴兵八万骑围之，生得浞野侯赵破奴，汉军遂没。匈奴单于谴奇兵攻受降城，不能下，乃寇入边而去。 
公元前102年
5月，汉天子遣光禄勋徐自为出五原郡塞数百里，远者千余里，筑城障列亭至庐句，而使长平侯卫伉、按道侯韩说为游击将军将兵屯其旁，遣路博德为强弩都尉筑居延泽上。
8月，匈奴入定襄郡、云中郡，杀略数千人，匈奴右贤王又入张掖郡、酒泉郡，杀都尉，略数千人。汉天子遣任文击匈奴，匈奴尽失所得而去。汉天子赦囚徒材官，益发恶少年及边骑六万人益李广利以伐大宛。汉天子又发戍甲卒十八万酒泉郡、张掖郡北，置居延、休屠以卫酒泉郡。 
公元前101年
2月，李广利斩大宛王首归长安。 
公元前100年
8月，汉天子发谪戍屯五原郡。 
公元前99年
6月，汉天子遣汉海西侯李广利为贰师将军将三万骑出酒泉郡，与匈奴右贤王战与天山，斩首虏万余级。汉天子遣公孙敖为因于将军出西河郡，路博德为强弩都尉会涿邪山，无所得。
10月，汉天子遣李陵为骑都尉将步兵五千人出居延北与单于战，斩首虏万余级，李陵兵败，降匈奴。 
公元前98年
8月，匈奴入雁门郡，雁门郡太守坐畏懦弃市。 
公元前97年
2月，汉天子欲救李陵归汉，乃发天下七科谪及勇敢士，遣海西侯李广利为贰师将军将六万骑、步兵七万人出朔方郡，公孙敖为因于将军将万骑、步兵三万人出雁门郡，按道侯韩说为游击将军步兵三万人出五原郡，路博德为强弩都尉将步兵万余人与李广利会。匈奴单于自将十万骑待余吾水南。海西侯李广利、路博德与单于战余吾水上连战十余日，斩首虏数万，单于不利，引去。公孙敖与左贤王战，公孙敖不利，引还。按道侯韩说无所得。 
公元前91年
10月，匈奴入上谷郡、五原郡，杀略吏民。 
公元前90年
2月，匈奴入五原郡、酒泉郡，杀两都尉。
3月，汉天子遣开陵侯成娩将楼兰等六国兵击车师，车师降服，臣属汉。
4月，汉天子遣海西侯李广利为贰师将军将七万人出五原郡，御史大夫秺侯商丘成将三万人出西河郡，重合侯马通将四万骑出酒泉郡咸击匈奴。御史大夫秺侯商丘成至浚稽山，多斩首。重合侯马通至天山，虏引去。皆引兵还。海西侯李广利杀伤虏甚众。
9月，匈奴单于将五万骑遮击海西侯李广利，海西侯李广利败，降匈奴。 
公元前87年
11月，匈奴入朔方郡杀略吏民。汉天子发军屯西河郡，左将军上官桀行北边。 
公元前86年
5月，益州郡廉头、姑缯民反，杀长吏。牂柯郡谈指、同并等二十四邑、凡三万余人皆反。汉天子遣水衡都尉吕破胡募吏民及发犍为郡、蜀郡奔命万余人击益州郡、牂柯郡，大破之。 
公元前85年
11月，汉天子发习战射士至朔方郡，调故吏将屯田张掖郡。 
公元前83年
9月，匈奴入代郡，杀代郡都尉。
10月，姑缯、叶榆复反，汉天子遣水衡都尉吕破胡将郡兵击之。吕破胡不进，蛮夷遂杀益州郡太守，乘胜与吕破胡战，士战及溺死者四千余人。
11月，汉天子遣大鸿胪田广明击益州郡，斩首捕虏二万余人。 
公元前82年
8月，汉天子复遣大鸿胪田广明、军正王平并进，击益州郡，大破之，斩首捕虏三万余人。
9月，匈奴发左右部二万骑，为四队，并入边为寇。汉兵追之，斩首获虏九千人，生得瓯脱王，汉无所失亡。匈奴见瓯脱王在汉，恐以为便道击之，即西北远去，不敢南逐水草，发人民屯瓯脱。 
公元前81年
10月，匈奴复遣九千骑屯受降城以备汉，北桥余吾，令可度，以备奔走。
公元前80年
4月，武都郡氐人反，汉天子遣执金吾马适建、龙额侯韩增、大鸿胪田广明将京兆尹、左冯翊、右扶风、太常徒，皆免刑，击定之。
9月，匈奴单于使犁于王窥边，言酒泉郡、张掖郡兵益弱，出兵试击，冀可复得其地。时汉先得降者，闻其计，汉天子诏边警备。后无几，右贤王、犁于王率四千骑分三队，入日勒、屋兰、番和。张掖郡太守、属国都尉发兵击，大破之，得脱者数百人。属国千长义渠王骑士射杀犁于王。
公元前79年
8月，匈奴三千骑入五原郡，略杀数千人。后数万骑南旁塞猎，行攻塞外亭障，略吏民去。 
11月，汉使者傅介子于龟兹国中斩杀匈奴使者。
公元前78年
12月，汉天子以中郎将范明友为度辽将军，将北边七郡，郡二千骑凡二万骑出辽东郡击匈奴，匈奴闻汉兵至，引去。乌桓时新中匈奴兵，范明友乘乌桓敝，击之，斩首六千余级，获三王首。 　　
公元前77年
汉大司马大将军博陆侯霍光白汉天子遣平乐监傅介子往刺楼兰王。介子与士卒俱赁金币，扬言以赐外国为名。至楼兰，楼兰王不意亲介子，介子佯引去，至其西界，使译谓曰：“汉使者持黄金，锦、绣行赐诸国，王不来受，我去之西国矣。”即出金币以示译。译还报王，王贪汉物，来见使者。介子与坐饮，陈物示之。饮酒皆醉，介子谓王曰：“天子使我私报王。”王起随介子入帐中，屏语，壮士二人从后刺之，刃交胸 ，立死。其贵人左右皆散走。介子告谕以“王负汉罪，天子遣我来诛王，当更立前太子质在汉者。汉兵方至，毋敢动，动，灭国矣！”介子遂斩王安归首，驰传至阙，悬首北阙下。乃立尉屠耆为王，更名其国为鄯善。为刻印章，赐以宫女为夫人，备车骑辎重，丞相，大司马大将军率百官送至横门外，祖而遣之。王自请天子曰：“身在汉久，今归，单弱，而前王有子在，恐为所杀。国中有伊循城，其地肥美， 愿汉遣一将屯田积谷，令臣得依其威重。”于是汉天子遣司马一人，吏士四十人，田伊循以镇抚之。 
公元前76年
7月，汉天子发京兆尹、左冯翊、右扶风及郡国恶少年吏有告劾亡者至北军，屯辽东郡。 
公元前75年
3月，乌桓犯塞，汉天子遣卫尉平陵侯范明友为度辽将军击之。
10月，乌桓复犯塞，汉天子复遣卫尉平陵侯范明友为度辽将军击之。 
公元前74年
2月，汉天子遣水衡都尉赵充国击匈奴，获匈奴西祁王。 
公元前72年
9月，汉天子大发兴调关东轻车锐卒，选郡国吏三百石伉健习骑射者，皆从军。御史大夫昌水侯田广明为祁连将军，后将军营平侯赵充国为蒲类将军，云中郡太守富民侯田顺为虎牙将军，及卫尉平陵侯范明友，前将军龙额侯韩增凡五将军，兵十六万骑。校尉常惠持节入乌孙，护乌孙兵。 
公元前71年
2月，汉五将军师发长安，击匈奴。御史大夫昌水侯田广明将四万余骑出西河郡，卫尉平陵侯范明友将三万余骑出张掖郡，前将军龙额侯韩增将三万余骑出云中郡，后将军营平侯赵充国将三万余骑出酒泉郡，云中郡太守富民侯田顺将三万余骑出五原郡，校尉常惠使护发兵乌孙西域，昆弥自将翕侯以下五万余骑从西方入，咸击匈奴。匈奴闻汉兵大出，老弱奔走，驱畜产远遁逃，是以五将少所得。卫尉平陵侯范明友出塞一千二百余里，至蒲离候水，斩首捕虏七百余级。前将军龙额侯韩增出塞一千二百余里，至乌员，斩首捕虏，至候山百余级。后将军营平侯赵充国兵当与乌孙合击匈奴蒲类泽，乌孙先期至而去，汉兵不与相及，后将军营平侯赵充国出塞一千八百余里，西击候山，斩首捕虏，得单于使者蒲阴王以下三百余级。此三将闻虏已引去，皆不至期还。御史大夫昌水侯田广明出塞一千六百余里，至鸡秩山，斩首捕虏十九级。逢汉使匈奴还者冉弘等，言鸡秩山西有虏众，御史大夫昌水侯田广明即戒弘，使言无虏，欲还兵，御史属公孙益寿谏，以为不可。御史大夫昌水侯田广明不听，遂引兵还。云中郡太守富民侯田顺出塞八百余里，至丹吾余水上，即止兵不进，斩首捕虏一千九百级，引兵还。校尉常惠与乌孙兵至右谷蠹庭，获单于父行及嫂、居次、名王、犁于都尉、千长、将以下三万九千余级。
6月，汉军罢，归长安。
9月，汉天子令常惠持金币赐乌孙贵人有功者。常惠使乌孙还，便宜发诸国兵，合五万人攻龟兹，责以前杀校尉赖丹。龟兹王谢曰：“乃我先王时为贵人姑翼所误，我无罪。”执姑翼诣常惠，常惠斩之。 
公元前70年
汉天子出三千余骑为三道，并入匈奴，捕虏数千人还。 
公元前68年
2月，匈奴左大且渠与呼卢訾王各将万骑南旁塞猎，相逢俱入，行未到，会三骑亡降汉，言匈奴欲为寇。于是汉天子诏发骑屯要害处，使汉大将军军监治众等四人将五千骑，分三队，出塞各数百里，捕得虏数千人而还。时匈奴亡其三骑，不敢入，即引去。匈奴又发两屯各万骑以备汉。
8月，汉天子遣侍郎郑吉、校尉司马喜将免刑罪人田渠犁积谷，欲以攻车师，至秋收谷，郑吉、司马喜发城郭诸国兵万余人自与所将田士五百人共击车师，攻交河城，破之。王尚在其北石城中，未得。会军食尽，郑吉等且罢兵，归渠犁田。收秋毕，复发兵攻车师王于石城。王闻汉兵且至，北走匈奴求救，匈奴未为发兵。王来还，与贵人苏犹议欲降汉，恐不见信。苏犹教王击匈奴边国小蒲类，斩首，略其人民以降郑吉。匈奴闻车师降汉，发兵攻车师。郑吉、司马喜引兵北逢之，匈奴不敢前，郑吉、司马喜即留一候与卒二十人留守王，郑吉、司马喜等引兵归渠犁。车师王恐匈奴兵复至而见杀也，乃轻骑奔乌孙。车师王之走乌孙也，乌孙王留之不遣，遣使上书，愿留车师王，备国有急，可以西道以击匈奴。汉天子许之。于是汉天子招故车师太子军宿在焉耆者，立以为王，尽徙车师国民令居渠犁。遂以车师故地与匈奴，匈奴乃另立车师王。 
公元前67年
8月，西域城郭共击匈奴，取车师国，得其王及人众而去，单于复以车师王昆弟兜莫为车师王，收其余民东徙，不敢居故地，而汉天子益遣屯士分田车师地以实之。
11月，汉天子罢车骑将军，右将军屯兵。 
公元前66年
匈奴怨诸国共击匈奴，遣左右大将各万骑屯田右地，欲以侵迫西域。 
公元前65年
汉天子以冯奉世为卫侯使持节送大宛诸国客。至伊修城，都尉宋将言莎车与旁国共攻杀汉所置莎车王万年，并杀汉使者奚充国。时匈奴又发兵攻车师城，不能下而去。莎车遣使扬言北道诸国已属匈奴矣，于是攻劫南道，与歃盟叛汉，从鄯善以西皆绝不通。冯奉世与其副严昌计，以为不即击之则莎车日强，其势难制，以危西域，遂以节谕告诸国王，因发其兵，南北道合万五千人进击莎车，攻拔其城。莎车王自杀，传其首诣长安，诸国悉平，威震西域。 
公元前64年
匈奴遣左右奥楗各六千骑，与左大将再击汉之田车师城者，不能下。
公元前63年
汉光禄大夫义渠安国召先零诸豪三十余人，皆斩之，复纵兵击西羌，斩首千余级。  刘病已　　公元前62年
8月，匈奴单于将十万余骑旁塞猎，至符奚庐山，欲入边寇。未至，会其民题除渠堂忘降汉言状，汉以为言兵鹿奚卢侯，汉天子遣后将军营平侯赵充国将兵四万余骑屯缘边九郡备虏。
9月，单于病呕血，因不敢入，还去，即罢兵。 
公元前61年
4月，西羌反。汉天子发京兆尹、左冯翊、右扶风、中都官徒弛刑及应募次飞射士，羽林孤儿，胡、越骑，三河郡、颍川郡、沛郡、淮阳郡、汝南郡材官，金城郡、陇西郡、天水郡、安定郡、北地郡、上郡骑士，羌骑诣金城郡，与武威郡太守、张掖郡太守、酒泉郡太守各屯其郡者，合六万人。
5月，汉天子遣后将军营平侯赵充国至金城郡，击西羌。
10月，汉天子拜酒泉郡太守辛武贤为破羌将军、乐成侯许延寿为强弩将军与中郎将赵昂出击西羌，斩首四千余级，降四千余。
11月，酒泉郡太守辛武贤，乐成侯许延寿与中郎将赵昂将兵归长安。 
公元前60年
6月，后将军营平侯赵充国凡斩首羌虏七千六百级，降三万一千二百人，乃将兵归长安。
8月，羌虏斩其首恶大豪杨玉、犹非首降汉。
9月，匈奴日逐王先贤掸欲降汉，使人与郑吉相闻。郑吉发龟兹诸国五万人迎日逐王，口万二千人，小王、将十二人遂郑吉至河曲，颇有亡者，郑吉追斩之，遂将诣京师。郑吉便宜发诸国兵击破车师兜訾城，车师国尽归汉。
10月，匈奴单于遣弟伊酋若王胜之入汉献见，贺正月，始和亲。 
公元前59年
珠崖郡三县反，汉天子发兵击定之。 
公元前58年
6月，匈奴单于遣弟呼留若王胜之入汉朝见。 
公元前56年
12月，匈奴呼速累单于乌厉温敦率众降汉。 
公元前54年
2月，匈奴呼韩邪单于稽侯狦向汉称臣，遣弟右谷蠹王入侍。汉天子以边塞无寇，减戍卒什二。 
公元前53年
2月，匈奴呼韩邪单于稽侯狦遣子右贤王铢娄渠堂入侍于汉，郅支单于呼屠吾斯亦遣子右大将驹于利受入侍于汉。
12月，匈奴呼韩邪单于稽侯狦遣弟左贤王入汉朝贺。 
公元前52年
5月，珠崖郡九县反，汉天子遣护军都尉张禄将兵击定之。 
公元前51年
1月，匈奴呼韩邪单于稽侯狦款五原塞，愿奉国珍朝汉。
2月，匈奴呼韩邪单于稽侯狦入汉朝见天子。
3月，匈奴呼韩邪单于稽侯狦归匈奴。汉天子遣长乐卫尉高昌侯董忠、车骑都尉韩昌、骑都尉虎将万六千骑送之。匈奴郅支单于呼屠吾斯率众远遁西方，遣使奉献于汉。
12月，汉公主刘解忧自乌孙国归汉。 
公元前50年
匈奴呼韩邪单于稽侯狦、匈奴郅支单于呼屠吾斯俱遣使入汉朝献。 
公元前49年
2月，匈奴呼韩邪单于稽侯狦入长安朝见汉天子。
3月，匈奴呼韩邪单于稽侯狦归匈奴。